ส่วนที่ 1

ข้อมูลสรุป (Executive Summary)

บริษัท คันทรี่ (ประเทศไทย) จำกัด (มหาชน) (“บริษัท”) ประกอบธุรกิจพัฒนาอสังหาริมทรัพย์
โดยตั้งแต่ปี 2540 บริษัท ได้ประสบปัญหาจากภาวะเศรษฐกิจตกต่ำ วิกฤตการณ์ลดค่าเงินบาท
และการปิดสถาบันการเงิน ทำให้บริษัทเกิดปัญหาสภาพคล่องในการดำเนินธุรกิจ จึงทำให้บริษัท
ขอฟื้นฟูกิจการผ่านศาลล้มละลายกลาง และมีคำสั่งให้ฟื้นฟูกิจการเมื่อวันที่ 16 กรกฎาคม 2544
โดยแต่งตั้งให้บริษัท นีโอเวิลด์ คอนซัลแทนท์ จำกัด เป็นผู้ทำ แผนฯ ต่อมาเมื่อวันที่ 20 พฤษภาคม
2545 ศาลมีคำสั่งเห็นชอบด้วยแผน และแต่งตั้ง บริษัท พร๊อพเพอร์ตี้ แพลนเนอร์ จำกัด
เป็นผู้บริหารแผนฯ ซึ่งปัจจุบันผู้บริหารแผนอยู่ระหว่างดำเนินการตามแผนฟื้นฟูกิจการ

ปัจจุบันบริษัทได้ดำเนินการตามแผนฟื้นฟู
โดยได้ทำการลดทุนจดทะเบียนและเพิ่มทุนเพื่อรองรับการชำระหนี้ด้วยการแปลงหนี้เป็นทุน
การตีโอนทรัพย์หลักประกันเพื่อชำระหนี้ทั้งหมด 9 โครงการให้กับเจ้าหนี้กลุ่ม 1 และกลุ่ม 2
นั้นปรากฏว่าการโอนทรัพย์หลักประกันบางส่วนของบริษัท ให้แก่เจ้าหนี้กลุ่มที่ 1
มีปัญหาด้านการดำเนินการบางประการของเจ้าหนี้กลุ่มที่1
จึงไม่สามารถรับโอนทรัพย์หลักประกันตามแผนฯได้ทันตามกำหนดซึ่งในจำนวน 9
โครงการนี้ได้ตีโอนทรัพย์หลักประกันไปแล้วในปี 2546 ได้แก่ โครงการที่ดินลาซาล,
โครงการที่ดินแพรกษาของ บจก.เอส.พี.วี.แลนด์ แอนด์ ดีเวลลอปเม้นท์, โครงการที่ดินหัวหิน
ของบจก.หัวหินเกษตรรีสอร์ท,โครงการ คันทรี่เชียงราย, โครงการคันทรี่เชียงใหม่ ส่วนที่เหลืออีก
4 โครงการ ทางบริษัทฯ ได้ดำเนินการตีโอนคือ โครงการวิลล่า โฮลดิ้ง เมื่อ 8 มกราคม 2547
, โครงการรอยัลบีช คอนโดมิเนียม เมื่อวันที่ 20 มกราคม 2547 , โครงการ สุวินทวงศ์
เมื่อวันที่ 30 มกราคม 2547 ส่วนโครงการคันทรี่ มารีน่า บริษัทฯ
ได้ดำเนินการนัดหมายการดำเนินการตีโอนกับเจ้าหนี้กลุ่มที่ 1 ซึ่งขอประมาณการว่าจะแล้วเสร็จ
ภายในเดือนเมษายน 2547 นี้

สำหรับความคืบหน้าของแผนในการพัฒนาโครงการนั้น
ผู้บริหารแผนมีแผนการดำเนินการพัฒนาไประยะหนึ่งแล้ว ได้แก่ โครงการคันทรี่วิลเลจ สุวินทวงศ์
ผู้บริหารแผนได้ดำเนินการจ้างบริษัทผู้เชี่ยวชาญในการสำรวจและจัดทำแผนที่ภูมิประเทศ
รวมถึงทำหมุดสำรวจบังคับทางราบและทางดิ่งในโครงการ
ดำเนินการให้เจ้าพนักงานกรมที่ดินทำการรังวัดที่ดิน และรับรองเขตที่ดินในโครงการ
ส่วนโครงการคันทรี่คอมเพล็กซ์ อาคาร เอ,บี,ซี ผู้บริหารแผนฯได้ขอแก้ไขแผนฯเมื่อวันที่ 26
ธันวาคม 2546 โดยการประชุมเจ้าหนี้เมื่อวันที่ 23 มกราคม 2547
มีมติเห็นชอบในการขอแก้ไขแผนฯ ซึ่งศาลล้มละลายกลางได้สั่งเห็นชอบด้วยแผนฯ ในวันที่ 29
มีนาคม 2547 รายละเอียดมีดังนี้

(1) ให้คันทรี่(ลูกหนี้)ดำเนินการการขายโครงการคันทรี่ คอมเพล็กซ์ เอ,บี,ซี
    ในจำนวนไม่ต่ำกว่าร้อยละ 85 ของราคาประเมินคิดเป็นเงิน 370.56 ล้านบาท
    ให้แล้วเสร็จภายใน 15 กรกฎาคม 2547

(2) วิธีการแบ่งชำระ ให้นำรายได้จากราคาขายทั้งหมดมาหักด้วย
    จำนวนหนี้ค่าใช้จ่ายส่วนกลางของเจ้าหนี้กลุ่มที่ 11 และมาจัดสรรดังนี้

    1.  85% แรกของราคาประเมินให้ชำระหนี้ให้เจ้าหนี้กลุ่มที่ 1

    2.  ส่วนที่เกิน 85% แต่ไม่เกิน 100%
        ของราคาประเมินให้นำเข้าบัญชีสำรองเพื่อประกันการชำระหนี้ให้แก่เจ้าหนี้กลุ่มที่ 1

    3.  ส่วนที่เกิน 100% ให้นำมาจัดสรรให้เจ้าหนี้กลุ่มที่ 1,2,3,4,5,6,12

บริษัทฯได้ใช้สิทธิในการซื้อคืนทรัพย์ที่ตีโอนชำระหนี้ ได้แก่ ที่ดินที่แพรกษาของบจก.เอส.พี.วี.แลนด์ฯ
โดยขอใช้สิทธิซื้อคืนเมื่อวันที่ 9 กรกฎาคม 2546
และขายโครงการและโอนกรรมสิทธิให้แก่ผู้ซื้อที่เป็นบุคคลภายนอก เมื่อวันที่ 19 กันยายน 2546
ทำให้คันทรี่มีรายได้จากการขายจำนวน 20 ล้านบาท

เมื่อวันที่ 25 ธันวาคม 2546 บริษัทฯได้รับหนังสือจาก ตลาดหลักทรัพย์แห่งประเทศไทย
เรื่องการที่บริษัทฯถูกเพิกถอนหลักทรัพย์จดทะเบียน โดยกำหนดให้สิ้นสภาพตั้งแต่วันที่ 26 ธันวาคม
2546 นั้นบริษัทฯ ได้ทำหนังสืออุทธรณ์มติคณะกรรมการตลาดหลักทรัพย์ฯ ลงวันที่ 7 มกราคม 2547
และในวันที่ 27 มกราคม 2547 บริษัทฯ ได้เข้าร่วมประชุมกับคณะกรรมการตลาดหลักทรัพย์ฯ
ได้ทำการชี้แจงถึงความคืบหน้าในการแก้ไขแผนและการปฎิบัติตามแผนฟื้นฟูกิจการของบริษัทฯ
รวมถึงแผนการพัฒนาโครงการต่างๆ ของบริษัทฯในอนาคต ให้กับตลาดหลักทรัพย์ฯ ทราบ
ต่อมาในวันที่ 29 มกราคม 2547 บริษัทฯ ได้ทำหนังสือชี้แจง
เกี่ยวกับการทำให้ส่วนของผู้ถือหุ้นเป็นบวกและทรัพย์สินหลักที่จะทำให้บริษัทฯมีรายได้ ต่อมาในวันที่ 1
มีนาคม 2547 บริษัทฯได้รับหนังสือแจ้งผลการพิจารณาจากคณะกรรมการตลาดหลักทรัพย์ฯ
ให้บริษัทฯมีสถานะเป็นบริษัทจดเบียนอีกครั้ง
ภายใต้เงื่อนไขของตลาดหลักทรัพย์ฯที่บริษัทจะต้องดำเนินการภายในระยะเวลาที่กำหนด

จากการที่บริษัทฯ ถูกเพิกถอนบริษัทจดทะเบียนในตลาดหลักทรัพย์ครั้งนี้ บริษัทฯ
จึงได้ทำการขอแก้ไขแผนฯใหม่ เพื่อประโยชน์ในการดำเนินการของผู้บริหารแผนฯ
และเพื่อให้สามารถแก้ไขเหตุขัดข้อง ซึ่งจะส่งผลดีต่อผู้ถือหุ้นทุกราย
และจากการขอแก้ไขแผนบริษัทฯได้รับความเห็นชอบจากเสียงข้างมากของมติที่ประชุมเจ้าหนี้
ให้แก้ไขแผนได้ เมื่อวันที่ 23 มกราคม 2547